Nebet de Chlostergründig gelt de Opmar as "Vater vo de Arme", wel er vill Geld wonem gspendet woren isch, a de Arme vertailt het. Zudem het er nebetem Chloster au e Armehuus baue loo und e Spitool för Leprachranki. Dargstellt werd de Opmar miteme Fässli. Noch de Legende, söll nämli sis Trinkfässli nie leer wore sii, egal wievil Lüüt druus trunke hend. De Opmar ghört mit em  St. Gallus und de St. Wiborada zu de drai Huushailige vo Sanggale.